钦定古今图书集成/明伦汇编/氏族典/第408卷 > 许楫
## 钦定古今图书集成/明伦汇编/氏族典/第408卷 > 许楫

按《元史许楫传》：“楫字公度，太原忻州人。以儒生中词
赋选，河东宣抚司，又举楫贤良方正孝廉。楫至京师，
平章王文统命为中书省掾，以不任簿书辞，改知印。
一日，从省臣立殿下，世祖见其美髯魁伟，授中书省
架阁库管勾，立大司农司，以楫为陕西道劝农使。至
元十三年，宋平，帝命平章廉希宪行中书于荆南府”，
以楫为左右司员外郎。明年，擢岭北湖南提刑按察
副使，改江西道。二十三年，授徽州总管。二十四年，授
东平总管。谢事二年卒。子馀庆、重庆、崇庆。“馀”失其名。